Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 620

3. A dohányzás visszaszorítása A dohányzás következményeként Magyarországon 18 percenként meghal egy ember. Minden ötödik hazai halálesetet a dohányzással összefüggõ betegségek okoznak. A tüdõrák-halálozás 90%-a, az idült légúti betegségekben bekövetkezõ halálozás 80%-a, az összes rosszindulatú daganatos halálozás egyharmada, a szív és érrendszeri halálozás negyede hozható összefüggésbe a dohányzással. A passzív dohányosokat is gyilkolja a cigarettafüst, egy esztendõben több mint 2500-an halnak ebbe bele. Még riasztóbb, hogy csak Budapesten minden harmadik 3–6 éves gyermek (13 500 fõ) volt passzív dohányos az elmúlt esztendõben. A dohányfüst számos, az Intézkedési Program szempontjából releváns, mérgezõ részecskét tartalmaz. Ezért csökkentenikellannaklehetõségét,hogyazemberekdohányfüstbendolgozzanakéséljenek.Azintézkedéscélja a nemdohányzók érdekeinek maximális védelme érdekében a vonatkozó jogszabályok minél következetesebb végrehajtása és folyamatos szigorítása, a dohányzók számának csökkentése mellett. Ezért: – Folyamatosan szigorítani kell a nemdohányzók védelmében hozott szabályokat. – Következetesen érvényt kell szerezni a jogszabályi tilalmaknak. – Gazdasági ösztönzõkkel csökkenteni kell a dohányosok számát. Felelõs: egészségügyért felelõs miniszter közigazgatásért felelõs miniszter Határidõ: a 2012-es költségvetés tervezésével összhangban Az intézkedés költségkihatásai: Központi költségvetési forrást nem igényel, a cigaretta jövedéki adójának emelésével bevétel generálódik, illetve közvetve csökkenthetõek az egészségkárosodás miatti egészségügyi költségek. Az intézkedés PM10 csökkentési potenciálja: A dohányfüstöt tartalmazó levegõ káros az egészségre. A dohányfüstöt tartalmazó levegõben lévõ apró részecskék és gázok több mint négyezer féle kémiai anyagot tartalmaznak. Ezek többsége veszélyes – legalább hatvan rákkeltõ (ilyen az arzén, a benzol, a króm, a nikkel, a vinilklorid, a kadmium, a formaldehid) –, ezen kívül olyan mérgezõ anyagok vannak benne, mint a nikotin, nitrogénoxidok, ciánvegyületek, ammónia vagy a szén-monoxid. Minden második felnõtt férfi és minden negyedik felnõtt nõ dohányzik. A dohányfüst 91,8 százaléka gáznemû anyag. A 8,2 százaléka szilárdtest fázis, amely füst-milliliterenként 5 milliárd szemcsébõl áll. A dohányzás jelentõsen megnöveli a zárt munkahelyen a levegõszennyezettség koncentrációját. E. LAKOSSÁG, SZOLGÁLTATÁSI SZEKTOR A 140 kW bemenõ hõteljesítmény alatti tüzelõberendezések kibocsátásának csökkentése A gázár emelkedésével egyre többen térnek át fa-, szén- és olajtüzelésre. A 2009-es hazai tüzelõanyag felhasználási adatok alapján a lakossági és a szolgáltatási szektor biomassza felhasználása drasztikusan megemelkedett, amely szignifikánsan járult hozzá a két szektor PM10 kibocsátásának emelkedéséhez. A fafûtéssel üzemelõ kis tüzelõberendezések esetében át kell tekinteni a kibocsátás szabályozási lehetõségeket. Az újonnan üzembe állított lakossági tüzelõberendezésekre szigorú környezetvédelmi és energiahatékonysági elõírásokat szükséges bevezetni, az erre vonatkozó jogszabályi környezetet ki kell dolgozni. Ennek érdekében: – termékoldali szabályozást kell kidolgozni; – támogatási rendszert kell felállítani a kis tüzelõberendezések cseréjére. Felelõs: energetikáért felelõs miniszter környezetvédelemért felelõs miniszter Határidõ: a támogatási rendszer felállítása tekintetében 2012-tõl folyamatosan, a források rendelkezésre állásának függvényében a szabályozás tekintetében: 2011. december 31. Az intézkedés költségkihatásai: A szabályozásikörnyezet kialakítása új jogszabály megalkotását igényli, amelynek elõkészítésére kb. 20 millió forintnyi összegre van szükség. A csereprogram komplex pályázati rendszerben képzelhetõ el, amelynek költségigénye 1 milliárd forint. Az intézkedés PM10 csökkentési potenciálja: Az intézkedés hatására a kis tüzelõberendezésekbõl származó szennyezés kibocsátás rövid távon 41–45%-kal csökkenthetõ. F. HORIZONTÁLIS INTÉZKEDÉSEK

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes